คาราโอเกะ
คาราโอเกะ () เป็นความบันเทิงชนิดหนึ่ง ที่อยู่ในรูปแบบของเพลงบรรเลง หรือเพลงที่ปิดเสียงร้องของนักร้องไว้ ผู้ใช้งานจะร้องเพลงนั้นผ่านไมโครโฟน โดยมีเนื้อเพลงขึ้นมาแสดงบนหน้าจอเป็นช่วง ๆ เพื่อช่วยในการร้อง นอกจากนี้แล้วบางครั้งยังมีการเปลี่ยนสีตัวอักษร โดยกวาดเลื่อนสีใหม่ทับสีเดิมตามความเร็วและจังหวะที่ถูกต้องในการร้องอีกด้วย คาราโอเกะมีขึ้นเป็นครั้งแรกในประเทศญี่ปุ่น จากนั้นก็แพร่หลายไปยังส่วนอื่นๆ ของเอเชียตะวันออกและทั่วโลก
แคทรีโอนา เกรย์
เกรย์เกิดที่เมืองแคนส์ รัฐควีนส์แลนด์ ประเทศออสเตรเลีย พ่อเป็นชาวออสเตรเลียเชื้อสายสก็อตแลนด์ชื่อ เอียน เกรย์ แม่เป็นชาวฟิลิปปินส์ชื่อ นอร์มีตา รากัส มักนายอน เธอเข้ารับการศึกษาที่ Trinity Anglican School ในเมือนแคนส์ จากนั้นเธอก็ได้รับประกาศนียบัตรสาขาทฤษฎีดนตรีจาก Berklee College of Music ในเมืองบอสตัน รัฐแมสซาชูเซตส์ นอกจากนี้เธอยังได้รับประกาศนียบัตรด้านสันทนาการกลางแจ้งและเข็มขัดสีดำจากสถาบัน Choi Kwang-Do martial arts ภายหลังจบการศึกษาชั้นมัธยมศึกษาตอนปลาย เกรย์ได้ย้ายไปประกอบอาชีพนางแบบ ที่มะนิลา ประเทศฟิลิปปินส์